**Chémia 9. ročník**

**Bielkoviny**

* Sú základnom života na Zemi,
* bez nich nejestvuje život,
* sú stavebným materiálom buniek (svalov, šliach, kože, nechtov, chlpov, krvi),
* nachádzajú sa vo všetkých bunkách rastlinných a živočíšnych tiel,
* sú zložité organické zlúčeniny uhlíka, vodíka, kyslíka, dusíka, síry a fosforu.

Čisté bielkoviny sú tuhé látky, vo vode nerozpustné alebo málo rozpustné. Zohrievaním sa zrážajú. V plameni sa škvaria, zapáchajú a zuhoľnatejú.

Prirodzený rozklad bielkovín sa nazýva **hnitie.**

Podľa pôvodu sa bielkoviny rozdeľujú na **rastlinné** a **živočíšne.**

Z rastlín najviac bielkovín obsahujú strukoviny. Živočíšne sa nachádzajú v mäse, mlieku, vajciach a vo výrobkoch z nich.

Nedostatok bielkovín v strave spôsobuje poruchy vývinu u detí a niektoré ochorenia u dospelých.

Bielkovinový charakter majú aj niektoré vlákna, z ktorých sa vyrábajú odevy (ovčia vlna a hodváb).

Z niektorých bielkovín sa vyrábajú lepidlá a tmely.

**Prečítať si poznámky a prepísať do zošita!**